text: La historia del Ukuku Huk punchaw, huk ukukus huk sipasta suwakusqa. Chaysi, urqu patakama apakusqa. Chaymantas, ukukupas warminpas sallqa urqu tuqupis tiyasqaku. Warmiqa manas uraykuyta atisqachu. Chay warmiqa wasinta kutimuyta munasqa. Chayraykuqa anchatas llakikuchkasqa. Huk punchaw, chay warmiqa ukukupa churinta wachasqa. Chay wawanqa ukukupassi kasqa. Wawanqa, ukuku kaspa, ancha kallpayuqsi kasqa. Huk punchaw, ukukupa churin, waynaña kaspa, llakikusqa mamanta qawasqa. Chaysi, mamanman nisqa —Imaraykutaq llakikunki, mamita? Chay warmiqa wayna ukukumansi kutichisqa —Taytayki ñuqawan mana allinmi, chayraykum. Payqa manam wasiy kutiyta atiwanchu. Wayna ukukus, mamanta uyarispa, anchatas piñakusqa. "Ñuqaqa taytayta wañuchini. Kaypi suyaway, mamachay." Chaymantas, wayna ukuku taytanta maskarisqa. Chay wayna ukukuqa, huk punchaw, paypa taytanta tarisqa. Chaymantas, wañuchisqa. Chaysi, mamantas maskasqa, ‘taytata wañurqaniña' nispa. Chaymantas, wayna ukuku, mamanwan, mamanpa llaqtanman kutisqaku. Chay llaqtapiqa, wiñayta kusikusqaku.